b'\n_START_ARTICLE_\nRonald Sega\n_START_SECTION_\n\xc5\xbdivljenje\n_START_PARAGRAPH_\nRonald izvira iz slovenske izseljenske dru\xc5\xbeine. Leta 1974 je diplomiral iz matematike in fizike na Akademiji ameri\xc5\xa1kega vojnega letalstva, 1975 magistriral iz fizike na Dr\xc5\xbeavni univerzi Ohia v Columbusu, 1982 pa doktoriral iz elektroin\xc5\xbeenirskih znanosti na Dr\xc5\xbeavni univerzi Kolorada v Fort Collinsu, kjer je bil ve\xc4\x8d let redni profesor. Objavil je ve\xc4\x8d kot 50 znanstvenih razprav._NEWLINE_Leta 1990 je postal kandidat za astronavta pri vesoljski agenciji NASA, 1994 je prvi\xc4\x8d poletel v vesolje kot in\xc5\xbeenir poleta Discovery STS-60 (130 obkro\xc5\xbeitev Zemlje, 199 ur v vesolju). Nato je bil koordinator urjenja posadk v vesoljskem sodelovanju ZDA in Rusije. Bil je pilot poveljnik odprave Atlantis STS-76, med katero se je raketoplan 24. marca 1996 zdru\xc5\xbeil z rusko vesoljsko postajo Mir (420 ur v vesolju)._NEWLINE_Dekan Sega je trenutno predstojnik kolid\xc5\xbea za fiziko in sorodnih znanosti na Dr\xc5\xbeavni univerzi Kolorada.'